РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 42
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 07.12.2022 г.

Днес, 07.12.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ:  Олга Керелска
                                                                                              Стефан Петров
                                                                                              Огнян Дамянов
                                                                                              Боян Новански

ОТСЪСТВА: Йордан Стоев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Изпълнение на решение по т. 1.4 от протокол № 41/30.11.2022 г. от заседание на КУС за административна сграда, находяща се в гр. София, ул. „Георги Сава Раковски“ № 134.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „УССВ“ в АВСС.
1.2. ПРИЕМА за изпълнител на услуга с предмет „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорт, обследване за енергийна ефективност и сертифициране на обект - административна сграда, находяща се в гр. София, ул. „Георги Сава Раковски“ № 134, с идентификатор 68134.102.203.1“ „ВИП 55 КОНСУЛТ“ ЕООД, дружеството предложило икономически най-изгодната оферта с ценово предложение на стойност 9 300,00 лв. без ДДС или 11 160,00 лв. с ДДС.
1.3. ВЪЗЛАГА на дирекция „УССВ“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 1.2.

	2.ОТНОСНО: Изпълнение на решение по т. 8.2. от протокол № 37/02.11.2022 г. на Комисия „Управление на собствеността“ към Пленума на Висшия съдебен съвет във връзка с обект „Инженерно-геоложки проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	2.2.ВКЛЮЧВА обект „Геодезическо заснемане на терен във връзка инженерно-геоложко проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“ в Инвестиционната програма на Висшия съдебен съвет за 2022 г. по § 51-00 „Основен ремонт на ДМА“ с прогнозна стойност 3 000,00 лв. с ДДС. Средствата да бъдат осигурени по § 51-00 „Основен ремонт на ДМА“ от бюджетен ред „Неразпределен резерв за проектиране и основен ремонт“.
	2.3.ПРИЕМА за изпълнител на услуга с предмет „Геодезическо заснемане на терен във връзка с инженерно-геоложко проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“, „ГЕО ЧОНОВ“ ООД – Русе, с ценово предложение 2 500,00 лв. без ДДС или 3 000,00 лв. с ДДС.
	2.4.ВЪЗЛАГА на дирекция „УССВ“ във връзка с решението по т. 2.2 да отрази промяната при последваща актуализация на Инвестиционната програма на Висшия съдебен съвет за 2022 г.
	2.5.ВЪЗЛАГА на дирекция „УССВ“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 2.3.

	3.ОТНОСНО: Необходимост от възлагане на строителен надзор на строеж „Изграждане на външно захранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС - Асеновград“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Лина Грънчарова – началник отдел „Инвестиции и строителство“, дирекция „УССВ“ в АВСС.
3.2. ВКЛЮЧВА обект „Упражняване на строителен надзор и инвеститорски и контрол на обект „Изграждане на външно електрозахранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС - Асеновград“ в Инвестиционната програма на Висшия съдебен съвет за 2022 г. по § 51-00 „Основен ремонт на ДМА“ с прогнозна стойност 1 440,00 лв. с ДДС. Средствата да бъдат осигурени по § 51-00 „Основен ремонт на ДМА“ от бюджетен ред „Неразпределен резерв за проектиране и основен ремонт“.
3.3. ПРИЕМА за изпълнител на услуга с предмет „Упражняване на строителен надзор и инвеститорски и контрол на строеж „Изграждане на външно електрозахранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС - Асеновград“ „АСПЕКТ“ ООД, с ценово предложение 1 200,00 лв. без ДДС или 1440,00 лв. с ДДС. 
3.4.	ВЪЗЛАГА на дирекция „УССВ“ във връзка с решението по т. 3.2 да отрази промяната при последваща актуализация на Инвестиционната програма на Висшия съдебен съвет за 2022 г. 
3.5. ВЪЗЛАГА на дирекция „УССВ“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 3.2.

- Текущи ремонти:

	4.ОТНОСНО: Писмо от административния ръководител на Районен съд – Варна за разходване на отпуснатите средства за текущи ремонти през 2022 г. за неотложен ремонт на помещение бюро „Съдимост“ към РС – Варна.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	4.2.ПРИЕМА за необходимо и целесъобразно изпълнението на ремонтни работи за премахване на санитарен възел и приобщаване на неговата площ към площта на съществуващото работно помещение Бюро „Съдимост”, находящо се на адрес гр.  Варна,  бул.  „Владислав Варненчик“ № 63  на  стойност 4 478,05 лв. с ДДС, съгласно представената икономически най-изгодна оферта от административния ръководител на РС - Варна, като за разплащането им бъдат използвани част от неусвоените средства по бюджета на РС – Варна по § 10-00 „Издръжка“ за планиран текущ ремонт през 2022 г. 

Мотиви: С  оглед  наличните  неусвоени  средства по бюджета на съда по § 10-30, одобрени за изпълнение на планирани текущи ремонти през 2022 г., е целесъобразно част от тези средства да бъдат използвани за неотложни ремонти.

Справка за отпуснатите средства на РС – Варна
за периода 2017 г. – 2022 г.

година	Корекция на бюджета на ОСВ за извършване на текущ ремонт	Вид на текущия ремонт	
2017	20 136,00 лв.	за текущ ремонт на коридори и помещения	
2018	1 850,00 лв.

5 225,00лв.

2 902,00 лв.

6 421,00 лв.	за авариен текущ ремонт на водопроводен щранг 
за изработване на проект за пожароизвестителна адресируема система в сградите ползвани от съда 
за авариен ремонт на канализационен щранг в Съдебната палата гр. Варна
за авариен текущ ремонт на хидроизолация над асансьорна шахта	
2019	0,00 лв.	няма	
2020	0,00 лв.	няма	
2021	138 108,00 лв.

27 720,00 лв.

820,00 лв.

12 750,00 лв.

19 140,00 лв.	Текущи ремонти в сградата на бул. „Вл. Варненчик“ № 57
Авариен ремонт покрив на бул. “Вл. Варненчик“ № 63
площообразуване на бул. “Вл. Варненчик“ № 63
неотложно преустройство на помещения бул. “Вл. Варненчик“ № 57
ремонт на покрив бул. “Вл. Варненчик“ № 63	
2022	Осигурени средства в размер на 98 791,00 лв. по бюджета на съда по §10-00 „Издръжка“ за планирани текущи ремонти през 2022 г.	-за 48 957,00 лв. има сключен договор по обособена позиция № 1 от обществена поръчка № F290688 със срок на изпълнение средата на м. декември 2022 г.
- свободен ресурс по бюджета на съда в размер на 49 834,00 лв. след прекратяване на обществена поръчка №  F290688 по обособена позиция 2,3,4, поради липса на участници	

4.3. ИЗПРАЩА решението на Комисия „Бюджет и финанси“ към Пленума на ВСС за сведение и на административния ръководител на Районен съд - Варна за сведение и изпълнение.

	5.ОТНОСНО: Писмо от административния ръководител на Районен съд – Генерал Тошево за изготвяне на проект за изграждане на външно и вътрешно видеонаблюдение на сградата на съда.
 	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	След проведеното обсъждане на предложените проекти на решения, членовете на Комисия „Управление на собствеността“ единодушно приеха следното решение,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за целесъобразно изготвяне на проект за изграждане на външно и вътрешно видеонаблюдение на сградата на съда на адрес гр. Генерал Тошево, ул. „Опълченска“ № 11, съгласно представената от административния ръководител на РС – Генерал Тошево оферта.
	Мотиви: Липсата на система за видеонаблюдение е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица водени от престъпни намерения и др. Налице са протоколи от охранително обследване на сградата на съда № 1327/30.06.2017 г., №1216/04.06.2019 г. с предписание за изграждане на системата.

Справка за отпуснатите средства на РС – Генерал Тошево
за периода 2017 г. – 2022 г.

година	Корекция на бюджета на ОСВ за извършване на текущ ремонт	Вид на текущия ремонт	
2017	4 370,00 лв.

2 700,00 лв.	за ремонт на помещение засегнато от пожар;
за основен ремонт на сградата	
2018	0,00 лв.	няма	
2019	0,00 лв.	няма	
2020	0,00 лв.	няма	
2021	0,00 лв.	няма	
2022	0,00 лв.	няма	

5.3.НЕ ВЪЗРАЗЯВА разплащането на инвестиционния проект по т. 5.2 до края на 2022 г. да бъде извършено със средства в размер на 1 068,00 лв. с ДДС, в рамките на неусвоените по § 10–00 „Издръжка“ по бюджета на РС – Генерал Тошево.
5.4.ИЗПРАЩА решението на Комисия „Бюджет и финанси“ към Пленума на Висш съдебен съвет за сведение. 
5.5.УКАЗВА на административния ръководител на РС – Генерал Тошево след изготвяне на инвестиционния проект по т. 5.2, същият да бъде предоставен на дирекция „Управление на собствеността на съдебната власт“, с оглед предварително съгласуване с ГД „Охрана“ към Министерство на правосъдието и планиране на средства за изпълнението му.
5.6.ИЗПРАЩА решението на административния ръководител на РС – Генерал Тошево за сведение и изпълнение.

	- Управление на собствеността:

6.ОТНОСНО: Писмо от министъра на правосъдието относно предложения за изменения и допълнения на Наредбата за реда, начина и компетентните органи за установяване на критичните инфраструктури и обектите им и оценка на риска за тях.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА писмо от министъра на правосъдието, ведно с писмо от министъра на вътрешните работи, относно направени предложения от Висшия съдебен съвет за изменения и допълнения на Наредбата за реда, начина и компетентните органи за установяване на критичните инфраструктури и обектите им и оценка на риска за тях, за сведение.

	6.2. ИЗПРАЩА, на основание чл. 19, т. 2 от Правилника за организация и дейността на ВСС и на неговата администрация, писмо от министъра на правосъдието, с приложено писмо от министъра на вътрешните работи, в което е изразено становище за липса на необходимост от направените предложения от Висшия съдебен съвет за изменения и допълнения на Наредбата за реда, начина и компетентните органи за установяване на критичните инфраструктури и обектите им и оценка на риска за тях, на Комисията по правни въпроси към Пленума на Висшия съдебен съвет за сведение и действия по компетентност.   

7.ОТНОСНО: Проект на решение за изменение на решение по т. 8 от протокол № 28/16.09.2021 г. на Комисия „Управление на собствеността“ към Пленума на ВСС с делегирани правомощия с решение по т. 30 от протокол № 14/22.07.2021 г. на ПВСС за разпределение на ползването на помещенията в административна сграда, находяща се в гр. Ловеч, ул. „Търговска“ № 41.

Приложение: Доклад от Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт и във връзка с писмо рег. № ВСС - 5616/07.11.2022 г. от административния ръководител на Окръжен съд - Ловеч, ведно с приемо - предавателен протокол от 27.10.2022 г. между административните ръководители на Окръжен съд - Ловеч и Районен съд – Ловеч, съгласно който помещение № 215 с площ 16,11 кв.м., находящо се на етаж 2 /втори/ в Съдебната палата – Ловеч, е предадено за ползване на Районен съд – Ловеч.

7.1.ПРЕДЛАГА на Пленума на Висшия съдебен съвет да вземе следното решение:

I.	ИЗМЕНЯ И ДОПЪЛВА решение по т. 8 от протокол                                   № 28/16.09.2021 г. от заседание на комисия „Управление на собствеността“ към Пленума на Висшия съдебен съвет с делегирани правомощия с решение по т.30 от протокол № 14/22.07.2021 г. на Пленума на Висшия съдебен съвет  в раздел I, относно разпределение на ползването на помещенията в сградата на Съдебната палата – Ловеч, находяща се в гр. Ловеч, ул. „Търговска“ № 41, както следва:

1.	В частта „За нуждите на Окръжен съд – Ловеч, Втори етаж“ текстът „15. Стая № 215 -  Архивно помещение за фирмени дела – 16,11 кв.м.“ отпада.

2.	В частта „За нуждите на Районен съд – Ловеч, Втори етаж“ се създава нова т. 11 със следния текст: „11. Стая 215 - Архивно помещение за фирмени дела – 16,11 кв.м.“

II. ИЗПРАЩА решението на административния ръководител на Окръжен съд - Ловеч за сведение и изпълнение и на главния прокурор на Република България на разпореждане.

7.2. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни.

	8.ОТНОСНО: Проект на решение за предоставяне на права на Комисия „Управление на собствеността“ към Пленума на Висшия съдебен съвет за приемане на решения в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.ПРЕДЛАГА на Пленума на Висшия съдебен съвет да приеме следното решение:

1. ДЕЛЕГИРА на Комисия „Управление на собствеността“ към Пленума на Висшия съдебен съвет в състав не по-малко от четирима нейни членове в периода, когато не се провеждат заседания на Пленума на ВСС, следните правомощия:
1.1. Да приема решения, свързани с организиране управлението и стопанисването на сграден фонд за нуждите на  съдебната власт.
1.2. Да приема решения за утвърждаване на актуализирано поименно разпределение на капиталовите разходи по § 51-00 „Основен ремонт на ДМА“ и § 52-02 „Придобиване на ДМА“ в рамките на утвърдената обща годишна задача за 2022 г. в размер на 18 918 567 лв., след съгласуване с Комисия „Бюджет и финанси“ към Пленума на ВСС.
2. Делегирането на посочените в т. 1.1 и т. 1.2 правомощия се отнася за периода след последното заседание на Пленума на ВСС през м. декември 2022 г. до първото заседание на Пленума на ВСС през м. януари 2023 г. 
3. Комисия „Управление на собствеността“ към Пленума на ВСС да уведоми Пленума на ВСС за приетите решения по т. 1.1 и т. 1.2 на първото заседание на Пленума на Висшия съдебен съвет през месец януари 2023 г.
4. ВНАСЯ предложението като редовна точка в следващото редовно заседание на Пленума на Висшия съдебен съвет. 

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                              СТЕФАН ГРОЗДЕВ